b"\n_START_ARTICLE_\nRa\xc3\xbal Ojeda Achiaga\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a destacar a les files de la UE Lleida, arribant al primer equip als 19 anys. A la campanya 90/91 va passar pel CF Balaguer. Va ser el porter suplent de Mauro Ravnic en els seus tres primers anys a Segona i en la temporada 93/94, la qual els lleidatans jugaren a la m\xc3\xa0xima categoria (Ra\xc3\xbal actu\xc3\xa0 en dos partits)._NEWLINE_De nou a Segona, i amb Ravnic retirat, pareixia que era la seua oportunitat, per\xc3\xb2 el fitxatge d'Emili Isierte li va tancar les portes. Suplent, amb prou feines va jugar entre el 94 i el 97, mentre que la primera meitat de la temporada 96/97 va anar cedit al Gav\xc3\xa0._NEWLINE_La campanya 97/98 fou l'\xc3\xbanica en la qual va gaudir de la titularitat a la porteria catalana: va disputar 35 partits de lliga. A la seg\xc3\xbcent encara en jugaria 16 m\xc3\xa9s. Suplent de nou, va romandre fins a la temporada 00/01 a Lleida, sent el porter reserva per excel\xc2\xb7l\xc3\xa8ncia de tota la d\xc3\xa8cada dels 90._NEWLINE_Posteriorment, va militar a l'Elx CF (01/02), i la seg\xc3\xbcent va jugar en el modest Raith Rovers escoc\xc3\xa8s abans de penjar les botes el 2003._NEWLINE_Despr\xc3\xa9s de la seua retirada, forma part del cos t\xc3\xa8cnic i directiu de la SD Huesca, tant en el c\xc3\xa0rrec d'entrenador com el de gerent."